**NEVYRIAUSYBINIŲ ORGANIZACIJŲ TARYBOS**

**POSĖDŽIO PROTOKOLAS**

2017-02-21 Nr. TAR1-18

Posėdis įvyko 2017-02-09 09:00 val.

Posėdžio pirmininkas Inga Aksamitauskaitė-Bružienė

Posėdžio sekretorius Jurgita Šekštėnienė.

Dalyvavo: Virginija Kairienė, Jurgita Činauskaitė-Citiner, Aldona Marija Gedvilienė, Liudvikas Mileška, Renolda Senavaitienė, Arvydas Cesiulis, Alfonsas Vildžiūnas, Liudvika Kuzminčiūtė, Germanas Čepas, Artūras Šulcas, Edmundas Klimas.

DARBOTVARKĖ:

1. Dėl NVO tarybos nuostatų keitimo.

2. Dėl NVO duomenų bazės sudarymo.

3. Dėl dokumentų reikalingų gauti finansinę paramą.

4. Dėl NVO tarybos veiklos ataskaitos.

5. Dėl metinio veiklos plano.

6. Einamieji klausimai.

1. SVARSTYTA. NVO tarybos nuostatų keitimas.

Liudvika Kuzminčiūtė pristatė NVO tarybos nariams Klaipėdos miesto Nevyriausybinių organizacijų tarybos nuostatų keitimo esama situacija. Šiuo metu nuostatai jau yra gauti iš Klaipėdos miesto savivaldybės sekretoriato su siūlomais koregavimais. Planuojama, kad Klaipėdos miesto Nevyriausybinių organizacijų tarybos nuostatai bus patvirtinti 2017 m. vasario mėnesį.

NUTARTA:

Bendru sutarimu pritarta NVO tarybos nuostatų keitimui.

2. SVARSTYTA. Dėl NVO duomenų bazės sudarymo.

Renolda Senovaitienė pasiūlė paskelbti miesto dienraščiuose ir savivaldybės portale kvietimą Klaipėdos NVO registruotis bendrai NVO bazei (pageidautina, kad kvietimas būtų publikuojamas matomiausioje vietoje kuo ilgesnį laiko tarpą).

Aptarė, kaip geriau būtų suskirstyti į grupės NVO bazę ir ją paskelbti [www.klaipeda.lt](http://www.klaipeda.lt) tinklapyje.

Viešųjų ryšių poskyrio vyr. specialistė Milda Milbutaitė išklausiusi visų siūlymų dėl NVO bazės skelbimo [www.klaipeda.lt](http://www.klaipeda.lt) bei Klaipėdos miesto spaudoje, patarė bei rekomendavo kaip patogiau ir aiškiau būtų tai padaryti, Gyventojų skiltyje.

Artūras Šulcas pastebi, kad už neteisingus duomenis, kontaktus savivaldybė neatsako ji atliks tik techninį darbą, todėl visus pasikeitusius kontaktus siųsti pirmininkei, kuri perduos Viešųjų ryšių skyriui, kad patikslintų informaciją.

NUTARTA:

Pritarta bendru sutarimu.

3. SVARSTYTA. Dokumentų reikalingų gauti finansinę paramą.

Aldona Marija Gedvilienė pristatė savo ruoštą projektą gauti finansinę paramą. Pastebėjo, kad Klaipėdos senjorai ne visi žino, kad gali gauti vienkartinę finansinę paramą, todėl būtų labai naudinga šią informaciją paviešinti dar kartą Klaipėdos miesto dienraščiuose, bei internetinėje svetainėje [www.klaipėda.lt](http://www.klaipėda.lt)

Alfonsas Vildžiūnas išsako savo nuomonę, kad senjorams nėra sudėtinga gauti šią vienkartinę paramą, reikia pateikti dokumentų išrašus iš gydytojų bei išleistų vaistams pinigų čekius. Nors finansinė parama nėra didelė 102 Eurai, bet nemažai senjorų kreipiasi ir naudoja šia paslauga.

NUTARTA:

Kreiptis į Viešuosius ryšius su prašymu, kad dar kartą paviešintų šią informaciją tinklapyje, bei spaudoje.

4. NVO tarybos veiklos ataskaitos tvirtinimas.

Pirmininkė 2016 m. veiklos atskaitą buvo persiuntus visiems tarybos nariams susipažinti. Jokių pastabų niekas neturėjo.

NUTARTA:

Pritarta bendru sutarimu veiklos ataskaitai.

5. Metinis veiklos planas .

Pirmininkė priminė, kad vadovaujantis Tarybos nuostatais, Taryba privalo sudaryti ir protokoliniu sprendimu pasitvirtinti veiksmų planą ir pasiūlė 2017 m. numatyti tokias veiklas:

NVO veiklai skirtos patalpos,

NVO dalinio finansavimo analizė ir pasiūlymai Savivaldybės tarybai,

NVO įveiklinimo galimybių analizė ir teikiamų paslaugų katalogų parengimas, Infrastruktūros lėšų paskirstymas pagal bendruomenių prioritetus.

Tarybos nariai atkreipė dėmesį į tai, kad būtina iki galo išspręsti ir praeitais metais pradėtus klausimus, kaip NVO registras ir pasiūlymas steigti Senjorų tarybą. Artūras Šulcas pasiūlė jau metų pradžioje dirbti aktyviai NVO dalinio finansavimo klausimais, kad kuo anksčiau 2018 m. paruoštume aiškius ir pagrįstus siūlymus biudžetui, kad būtų galima numatyti papildomas lėšas įvairiems NVO sektoriams, kuriems yra skiriamas per mažas finansavimas.

NUTARTA:

Pritarta bendru sutarimu metiniam veiklos planui.

6. SVARSTYTA. Kiti klausimai.

Renolda Senovaitienė pasiūlė pasikviesti į posėdį iš Turto skyriaus atstovą (pageidautina vedėją), kuris pateiktų visas tuščias Klaipėdos miesto savivaldybės patalpas apibūdinti padėtį mieste esančių tuščių, nenaudojamų patalpų užsiimti nevyriausybinio sektoriaus patalpų klausimo sprendimu.

Germanas Čepas iškėlė klausimą dėl Klaipėdos miesto savivaldybės strateginio plano ir biudžeto formavimo ir tvirtinimo tvarkos, kad jau per vėlu yra teikti strateginiam planui naujus pasiūlymus, nes jau yra suplanuota, o siūlymai teikiami 2018 m. Todėl pasiūlė sekančiam posėdžiui pasikviesti Strateginio planavimo skyriaus vedėją Indre Butenienę, kad ji paaiškintų esamą situaciją.

Tarybos nariai šiam siūlymui pritaria.

Germanas Čepas NVO tarybai pasiūlė pateikti Klaipėdos miesto tarybai pasiūlymą, sveikatinimo programai 2017 metams padidinti finansavimą iki 100 000 Eur., nurodant, kad 10 000 Eur. numatyta skirti suma - tikrai per maža.

Tarybos nariai paprašė G. Čepo parengti pagrįstą raštą ir pateikti tarybos nariams svarstyti sekančiame posėdyje. Pirmininkė priminė tarybos nariams, kad sekantis posėdis planuojamas 2017-03-09, 9:00 val.

NUTARTA:

Į sekantį posėdį pasikviesti Strateginio planavimo skyriaus vedėją Indre Butenienę.

Pakviesti atstovą iš Turto skyriaus, kad suteiktų informaciją.

Sekantis posėdis vyks 2017-03-09, 9:00 val.

Posėdžio pabaiga 10:15 val.

|  |  |
| --- | --- |
| Posėdžio pirmininkė Inga Aksamitauskaitė-BružienėPosėdžio sekretorė Jurgita Šekštėnienė  |  |
|  |